
Hei,
(Trinn ved skolenavn) er med på Energioppdraget, der de skal løse et oppdrag på vegne av Fornybar Norge. (Bedriftens navn) er en sentral aktør innenfor temaet elevene skal jobbe med, og vi tenker at dere kan bidra til å løfte kvaliteten på undervisningsopplegget og øke elevenes utbytte av å jobbe med oppdraget. Vi lurer derfor på om vi kan ta en prat om et mulig bidrag fra dere inn i undervisningsopplegget vi skal gjennomføre?
Om Energioppdraget
I Energioppdraget, som ledes av Naturfagsenteret ved Universitetet i Oslo, får elever fra 5. klasse til Vg3 et ekte oppdrag fra energisektoren som de skal løse. Oppdraget skal gi elevene erfaring med tema og problemstillinger knyttet til energispørsmål og har som mål å bidra til økt kompetanse innen energi, stimulere elevenes interesse og motivasjon for realfag og bidra til at flere velger realfag videre. Les mer om Energioppdraget her: naturfag.no/energi
Arbeidet på (skolenavn)
Dette skoleåret skal elevene undersøke mulighetene for mer lokal energiproduksjon i egen kommune/region. På (skolenavn) planlegger vi å se nærmere på (si noen ord om hva dere planlegger å undersøke og hvorfor, og tidsperioden for gjennomføringen av undervisningsopplegget).
Hva kan dere bidra med?
Våre umiddelbare tanker er at (beskriv hva dere tenker at arbeidsplassen kan bidra med for å hjelpe elevene å løse oppdraget. Dette kan f.eks. være lån av utstyr som skolen ikke har selv, bistand under innsamling av data eller å gi elevene tilgang til egne data, gi faglig veiledning, la elevene besøke arbeidsplassen, stille med ansatte som kan intervjues osv.), men dette er selvsagt åpent for diskusjon avhengig av deres kapasitet og ønsker. 
Vi ser fram til å høre fra dere, og kan kontaktes på (tlf, epost)
Med vennlig hilsen
(navn)

Gode grunner til å samarbeide med skoler om undervisning
1. Positivt omdømme i lokalsamfunnet.
2. Markedsføre eget fagfelt, som på sikt kan bidra til rekruttering.
3. Vise lærere og elever nytteverdien av realfag.
4. Bidra til praktisk, relevant og variert undervisning for elevene.
Dette sier lærerne som har deltatt i Energioppdraget (hentet fra lærerapportene skoleåret 2025/26):
Det å gi elevene oppgaver med lokal forankring gav motivasjon (…). Vi fikk høre at det hadde blitt tema rundt middagsbordet. Noen ble nysgjerrige på realfag, videre på vgs.
Gjennom dette arbeidet fikk elevene økt kunnskap om hvordan energinæringen fungerer, og at det ikke er så lett som å "bygge flere ledninger".
En hovedtendens var at elevene ble motiverte av å kjenne på at de ble tatt på alvor av en bedrift som arbeidet med utviklingen av et konkret område i nærmiljøet deres. (…) prosjektet ble mer reelt og konkret for elevene.

